189.

A Parlament szervezeti felépítésében és igazgatásában történt főbb változásokat az alábbi táblázat foglalja össze. 10. táblázat A Főtitkárságon 2014-ban történt átszervezések összefoglalása Főigazgatóság Átszervezés és korszerűsítés DG PRES Elnökség A 2014-es évben a DG PRES három egymást követő engedélyezésre jogosult tisztviselővel működött. A főtitkár-helyettesi funkció és a DG PRES főigazgatói funkciójának az Elnökség által 2013. május 20-án eldöntött szétválasztása 2014. április 23-án megtörtént. A DG PRES átszervezése sikerrel befejeződött, és a főigazgatóság teljes mértékben működőképes. A főigazgatóság átszervezése, nyugdíjazások és áthelyezések miatt több felső vezetői poszt is betöltetlen volt 2014-ben. Betöltetlen volt a Plenáris Ülések Igazgatósága és a Jogalkotási Igazgatóság igazgatói posztja, a Plenáris Ülés Szervezéséért és Lebonyolításáért Felelős Osztály, a Képviselői Tevékenységek Osztálya és a Képviselői Adminisztrációs Osztály osztályvezetői posztja is. A DG PRES létszámterve 2014 végén három igazgatóságból és 16 osztályból áll, amelyek közül három közvetlenül a főigazgató alá van rendelve. A Stratégiai és Koordinációs Osztály 2015-től eltűnik a létszámtervből, alkalmazottait és feladatait az Erőforrások Osztálya veszi át. DG IPOL Uniós belső politikák A DG IPOL 7 osztályvezető esetében hajtott végre mobilitási programot az új ciklus megkezdése előtt, a zökkenőmentes működés biztosítása érdekében előrehozva az érintett kollégák kötelező mobilitását. DG EXPO Külső politikák Figyelembe véve a választási megfigyelési eljárások és a demokráciaépítési tevékenységek közötti közvetlen kapcsolatot, a Demokráciatámogatási Igazgatóságon belül összevonták a Parlamentáris Demokrácia Előmozdításával Foglalkozó Irodát és a Választási Megfigyelő Osztályt. Ugyanezen az igazgatóságon belül létrehoztak egy új Közvetítési Támogató Szolgálatot. DG EPRS Parlamenti Kutatószolgálat 80 álláshelyet hoztak létre az Európai Parlament, illetve a Gazdasági és Szociális Bizottság és a Régiók Bizottsága között létrejött együttműködési megállapodáshoz kapcsolódóan (lásd a 98. pontot). 2014 októberében huszonöt új, az Európai Gazdasági és Szociális Bizottságtól és a Régiók Bizottságától kihelyezett kollégát üdvözöltek, és további tizenhetet várnak 2015. január elsejével. Ők szakpolitikai elemzőkként vagy asszisztensekként csatlakoztak a Képviselői Kutatószolgálathoz, összhangban az EP és a két tanácsadó bizottság közötti elnökségi megállapodással. A Személyzeti Főigazgatóság és az EPSO támogatásával nyílt versenyvizsgát szerveztek szerződéses kutatók számára, ily módon 40 főt választottak ki arra, hogy 2015-ben csatlakozzanak a DG EPRS A és C Igazgatóságához. A STOA Osztály 2014. szeptember 15-től Jövőkutatás Osztály néven működik. Az osztály interdiszciplináris kutatásokat végez, és stratégiai tanácsokkal szolgál a tudományos és technológiai alternatívák értékelése és a jövőkutatás terén. DG COMM Kommunikáció Az új jogalkotási ciklus elején kisebb változtatások történtek a DG COMM létszámtervében: — megszűnt a Stratégiai Tanácsadó Osztály, vagyis immár csak a Közvélemény-figyelő Osztály tartozik közvetlenül a főigazgató alá, — az Európai Unió Látogatói Programjának (EUVP) Osztályát és a Tervezési és Stratégiai Irányítási Osztályt a polgárokkal való kapcsolattartásért felelős igazgató és erőforrásokért felelős igazgató irányítása alá helyezték, — létrejött két új osztály: a Médiaigazgatóságon belül a Médiafigyelési és Stratégiai Elemzési Osztály, illetve a Polgárokkal való Kapcsolattartás Igazgatóságán belül a Látogatói Szolgáltatások Koordinációs Osztálya. Az új osztályok személyi állományát kizárólag áthelyezések útján töltötték fel. DG PRES Személyzet A 2014-es év átmeneti évnek tekinthető, mivel évközben változott a főigazgató személye. 2015-ben két olyan kezdeményezés gyümölcse is beérik, amit 2014-ben indítottak el: i. az egyik a Személyzeti Főigazgatóságon belüli „Screening” munkacsoport, amelyet 2014 decemberében hoztak létre annak azonosítása céljával, hogy miként kell kiigazítani a meglévő munkafolyamatokat a Sysper2 rendszerre (az Európai uniós intézmények többsége által használt humánerőforrás-gazdálkodási alkalmazás) való áttérés lehetővé tétele érdekében, meg kell vizsgálnia továbbá a munkaterhelés osztályok közötti eloszlását az optimális elosztás érdekében, valamint javaslatokat kell tennie a munkaszervezés hatékonyabbá tétele céljából, ii. a másik pedig a valamennyi osztályvezető által kitöltendő önértékelő kérdőív, amely áttekinti az osztályok működését, az esetleges kockázatokat, valamint lehetőséget biztosít javító szándékú javaslatok megtételére. DG INLO Infrastrukturális és Logisztikai Főigazgatóság A 2014-es év átmeneti évnek tekinthető, mivel évközben változott a főigazgató személye. A főigazgatói tanácsadás feladatkörét, amelyet eddig az Általános Koordinációs Osztály vezetője látott el, 2014. szeptember 1-től három főigazgatói tanácsadóra bízták. Ezzel párhuzamosan az Általános Koordinációs Osztály helyébe a Személyzeti Osztály lépett, amelyen belül létrejött egy felvételi és előmeneteli szolgálat. 2014 elején indult az egyablakos ügyfélszolgálat („One Stop Shop”) projektje, amely a választásokat követően már teljes mértékben működőképes volt (lásd a 170. pontot). Az új egységen az álláshelyek a Logisztikai Igazgatóságon belüli átcsoportosítással kerültek feltöltésre. 2014-ben a főigazgatóhoz osztották be a (korábban az A igazgatósághoz tartozó) Infrastruktúrakoordinációs Osztályt, immár Ingatlanpolitikai Osztály néven. Ezen kívül, 2014. január 1-je óta az EMAS-szolgálat (Eco-Management and Audit Scheme) a DG INLO-tól átkerült a Főtitkári Kabinethez, a feldatkör egész intétményt átfogó jellege miatt. Az EMAS-hoz kapcsolódó költségvetési tételek átvite 2014. július 1-jével történt meg. DG TRAD Fordítás Az év folyamán a főigazgatóságnak új főigazgatója lett. Miután 2014. január 1-jén minden minőséggel kapcsolatos feladat átkerült a Többnyelvűségi és Külkapcsolati Osztályhoz, az említett osztályon belül 2014. április 1-jén létrejött az új Minőségkoordinációs Szolgálat. Ez a szolgálat felelős a fordításokkal és az eredeti dokumentumokkal kapcsolatos összes panasz és visszajelzés kezeléséért, valamint a DG TRAD minőségi kezdeményezéseinek összehangolásáért. A Horvát Fordító Osztály kapcsán meg kell jegyezni, hogy 2014. december 31-én 11 AD besorolású tisztviselővel működött, beleértve az osztályvezetőt és a minőségi koordinátort. Ezen kívül 14 AD besorolású ideiglenes tisztviselő dolgozott az osztályon, akik közül nyolcat fognak véglegesíteni. 11 AST besorolású ideglenes alkalmazott is dolgozik az osztályon fordítói asszisztensként, és ilyen versenyvizsgát nem tervez kiírni az EPSO. DG FINS Pénzügy 2014 folyamán jelentős változások történtek a főigazgatóság vezetésében: a pénzügyi év folyamán egy új főigazgatót, három új igazgatót (miután kettő nyugdíjba vonult, egyet pedig kineveztek főigazgatónak), négy osztályvezetőt (a tíz közül) és egy szolgálatvezetőt neveztek ki. 2014 júliusában az Általános Koordinációs Osztály és a volt C Igazgatóság összevonásával létrehozták a Politikai Szervezetek Finanszírozása és Erőforrások Igazgatóságát, amely tovább erősíti a DG FINS erőforrásokkal kapcsolatos tevékenységeit. DG ITEC Innováció és technológiai támogatás A volt Informatikai Igazgatóság tevékenységeinek kettéválasztására, és ennek megfelelően egy Műveleti és Infrastrukturális Igazgatóság és egy Alkalmazásfejlesztési és -Karbantartási Igazgatóság létrehozására irányuló átszervezésről az Elnökség döntött a 2014. április 14-i ülésén. A belső hatáskörbe vonás 2014-ben 30 új álláshely létrehozásával, és a belső tanácsadók számának csökkentésével folytatódott: 2014 végén a 2013-as álláshelyek 83 %-a, illetve a 2014-es álláshelyek 57 %-a volt betöltve. A szakosodott versenyvizsgákat várhatóan 2015-ben rendezik meg. DG SAFE Biztonság Annak érdekében, hogy ki lehessen elégíteni az egyes tevékenységi ágazatok, például a B Igazgatóság (Megelőzésért, Elsősegélyért és Tűzvédelemért Felelős Igazgatóság) megerősítésével kapcsolatos igényeket, a főigazgatóság belső átszervezésbe kezdett, ideiglenes áldozatokat hozva más tevékenységek vonatkozásában (várva a létszámterv elkerülhetetlen kibővítését). Az átszervezés lehetővé tette például az A Igazgatóság (Helyi Segítségnyújtási, Biztonsági és Védelmi Igazgatóság) igazgatói posztjának betöltését, valamint a 13 osztályvezető poszt közül 9-nek a betöltését (a fennmaradó négy poszt betöltésére irányuló eljárások lezárultak, a kinevezések várhatóan 2015 elején történnek meg). SJ Jogi Szolgálat 2014-ben létrejött a Jogi Szolgálaton belül a Jogalkotási és Bírósági Koordinációs Osztály és az Erőforrások Szolgálata. Az új osztály feladata a rendes jogalkotási eljáráshoz, a rendkívüli jogalkotási eljárások különféle szempontjaihoz, a felhatalmazáson alapuló jogi aktusokhoz, a végrehajtási aktusokhoz és a jogalkotási programozáshoz kapcsolódó horizontális jellegű kérdések kezelése. Az Erőforrások Szolgálata, a többi főigazgatóságon belül létrehozott, erőforrásokért felelős igazgatóságok mintáját követve a Jogi Szolgálaton belül felelős az emberi és költségvetési erőforrásokért, valamint az informatikai kérdésekért. EMAS Szolgálat Környezetvédelmi vezetési és hitelesítési rendszer 2014. január elsejével a DG INLO Stratégiai Tervezési Osztályán belüli EMAS szolgálatot EMAS Osztályként áthelyezték a főtitkár irányítása alá. Az EMAS feladatai és költségvetése, illetve közbeszerzési eljárásai is 2014 júniusáig a DG INLO hatáskörébe tartoztak. A DG INLO 2014. július 1-jén adta át az EMAS-nak a teljes pénzügyi és adminisztratív felelősséget, amikor a Főtitkári Kabinet vezetőjét nevezték ki megbízott, engedélyezésre jogosult tisztviselőnek az EMAS-szal kapcsolatos két költségvetési sor vonatkozásában.